ΓΡΑΠΤΗ ΕΡΩΤΗΣΗ E-3199/00

υποβολή: Mario Mauro (PPE-DE) προς το Συμβούλιο

(16 Οκτωβρίου 2000)

Θέμα: Κρούσμα διάκρισης εκ μέρους διεθνούς οργανισμού εις βάρος αθλητικής εταιρείας η οποία έχει αγωνισθεί κατά του ντόπινγκ

Από δεκαπενταετίας η εταιρεία A. & V. Sport Ltd και ο αθλητικός σύλλογος Amore & Vita Giubileo Beretta συμμετέχουν με άριστες επιδόσεις στη διεθνή αθλητική ζωή,ποστηρίζοντας τιςγιείς αθλητικές αρχές.

Η ποδηλατική ομάδα Amore & Vita, επαγγελματικός σχηματισμός που ανήκει στο team Fanini,περηφανεύεται ότι διαθέτει τη μακροχρονιότερη παράδοση στο διεθνή στίβο" έχει επιτύχει πολυάριθμες διεθνείς διακρίσεις (11 παγκόσμιους τίτλους, 28 ιταλικά πρωταθλήματα, 11 διαδρομές στο γύρο της Ιταλίας κ.λ.π), έχει φέρει στην ποδηλασία 3 700 αθλητές και ανακάλυψε και προώθησε πλήθος πρωταθλητών, μεταξύ των οποίων οι Cipollini, Bartoli, Tafi, Sorensen και άλλοι.

Ο πρόεδρός της Ivano Fanini, τα τελευταία χρόνια σε εποχή ανύποπτη ανέπτυξε δραστηριότητα κατά του ντόπινγκ, με στόχο την εξυγίανση του χώρου της ποδηλασίας, που σήμερα βρίσκεται στο επίκεντρο πολλών πολεμικών, με ποδηλάτες από όλο τον κόσμο αναμεμειγμένους σεποθέσεις ντόπινγκ.

Η Διεθνής Ποδηλατική Ένωση (UCI), διά του προέδρου της Verbruggen, παρά το γεγονός ότι η εταιρεία A. & V. Sport Ltd εκπληροί όλες τις προϋποθέσεις που προβλέπονται από τη Διεθνή Οργάνωση για την έκδοση των δελτίων 2000, με διάφορα προσχήματα ανέβαλε κατ' αρχάς και εν συνεχεία αρνήθηκε την εγγραφή της ομάδας για το έτος 2000.

Η Διεθνής Ποδηλατική Ένωση χωρίς καμία δικαιολογία αρνήθηκε την εγγραφή της Amore & Vita ως διεθνούς επαγγελματικής ομάδας. Για το θέμα αυτό άρχισε μια νομική αντιδικία που εκκρεμεί από μηνών στην UCI. Η κατάσταση αυτή έχει εκ των πραγμάτων οδηγήσει την ομάδα σε αδυναμία να συμμετάσχει σε διεθνείς εκδηλώσεις, όπως ο γύρος της Ιταλίας, στον οποίο έπαιρνε μέρος επί 15 συνεχόμενα έτη, και σήμερα η ομάδα Amore & Vita εμποδίζεται να συμμετάσχει στο γύρο της Lucca, αγώνα με διαδρομές, που διεξάγεται στην έδρα της ομάδας, όπου και διαθέτει σημαντικότερους χορηγούς και συμπαθούντες.

Μπορεί το Συμβούλιο να ανακοινώσει ποιες πρωτοβουλίες σκοπεύει ναιοθετήσει ενώπιον της Διεθνούς Ποδηλατικής Ένωσης, ώστε η εταιρεία και η αθλητική ομάδα να μπορέσουν να εγγραφούν κανονικά και να επικρατήσει το αθλητικό πνεύμα και το συμφέρον των νέων ποδηλατών έναντι των γραφειοκρατικών στοιχείων που προβάλλονται από την UCI;

Δεν θεωρεί το Συμβούλιο ότι η μη εγγραφή της ομάδας Amore & Vita στη Διεθνή Ποδηλατική Ένωση, χωρίς καμιά δικαιολογία, θα πρέπει να αποδοθεί στην πρόθεση αντιποίνων εκ μέρους της UCI για τις καταγγελίες και τις εκστρατείες που έχει διεξαγάγει ο Ivano Fanini εναντίον κάθε πρακτικής ντόπινγκ στο χώρο της ποδηλασίας;

Δεν θεωρεί ακόμη ότι η κατάσταση αυτή έχει προξενήσει τεράστια ζημία στις οικογένειες των 30 ποδηλατών από την Ιταλία και άλλες χώρες της ΕΕ, καθώς και στην αθλητική εταιρεία διαχείρισης, η οποία, λόγω της μη συμμετοχής της στους σημαντικότερους αγώνες, χάνει όλους τους βασικούς χορηγούς της όπως και τη δυνατότητα να συνεχίσει την αγωνιστική δραστηριότητα της αθλητικής ομάδας στο μέλλον;

Απάντηση

(26 Φεβρουαρίου 2001)

Η περίπτωση στην οποία αναφέρεται ο Αξιότιμος Βουλευτής δεν εμπίπτει στην κοινοτική αρμοδιότητα.

Πάντως, το Συμβούλιο έχει επίγνωση της σημασίας της συνεχούς καταπολέμησης της φαρμακοδιέγερσης στον αθλητισμό. Στη συνάρτηση αυτή,πενθυμίζει ειδικότερα το ψήφισμα του Συμβουλίου και των Αντιπροσώπων των Κυβερνήσεων των κρατών μελών, συνελθόντων στο πλαίσιο του Συμβουλίου, που εκδόθηκε το 1992 (92/C44/01), με το οποίο εγκρίνεται ο κώδικας συμπεριφοράς για την καταπολέμηση της φαρμακοδιέγερσης στις αθλητικές δραστηριότητες και καλούνται, μεταξύ άλλων, οι αθλητές, το περιβάλλον τους (ιδίως αθλητικοί μάνατζερ και προπονητές), οι εθνικές και διεθνείς αθλητικές οργανώσεις, καθώς και τα μέσα ενημέρωσης, να χρησιμοποιούν τον κώδικα αυτόν στις αθλητικές τους δραστηριότητες.

Εν προκειμένω, το Συμβούλιοπενθυμίζει επίσης στον Αξιότιμο Βουλευτή ότι το Ευρωπαϊκό Συμβούλιο που συνήλθε στη Νίκαια στις 7, 8 και 9 Δεκεμβρίου 2000, εξέφρασε την ικανοποίησή του για τα συμπεράσματα του Συμβουλίου σχετικά με τον Παγκόσμιο Οργανισμό καταπολέμησης της φαρμακοδιέγερσης και έκρινε ότι πρέπει να γίνει εντατικότερη η ευρωπαϊκή συνεργασία στον τομέα αυτόν.